Jan 26,2017
రాణించిన మారుతీ సుజుకీ
న్యూఢిల్లీ : దేశంలోనే అతిపెద్ద కార్ల తయారీ దిగ్గజం మారుతి సుజుకి డిసెంబ ర్‌తో ముగిసిన మూడో త్రైమాసికంలో 47.46శాతం వృద్ధితో రూ.1,744.5 కోట్ల నికర లాభాలు సాధించింది. హయ్యర్‌ సెగ్మెంట్‌ మోడల్‌ కార్ల అమ్మకాలు పెరగడం, ప్రచార ఖర్చులు తగ్గడం, వ్యయ తగ్గింపు ప్రయత్నాలు తదితర చర్యలు తమ లాభాలను పెంచడానికి దోహదపడ్డాయని మారుతీ సుజుకీ ఇండియా ఒక ప్రకటనలో పేర్కొంది. 2015 ఇదే త్రైమాసికంలో నికరలాభం రూ.1,183 కోట్లకు పరిమితమైనట్టు వెల్లడించింది. కాగా మొత్తం కార్యకలాపాల ఆదాయం గతేడాది రూ.16,957.6 కోట్లు నమోదు కాగా..ఈసారి 13.06శాతం వృద్ధి చెంది రూ.19,173.1 కోట్లకు చేరింది. కాగా వాహనాల విక్రయాల్లో 3.5శాతం వృద్ధితో 3,87,251 యూనిట్లు అమ్మగా, 30,748 యూనిట్లు ఎగుమతి చేసినట్టు తెలిపింది. ఇక డిసెంబర్‌ 31 నాటికి 8శాతం వృద్ధితో మొత్తం 1,154,164 వాహనాలను కంపెనీ విక్రయించగా, దీంట్లో 92,291 ఎగమతి అయినట్టు వెల్లడించింది. న
మీ స్నేహితులకు రికమెండ్ చెయ్యండి